[{"text_idx": "#000004", "text": "Pwrpas ein bodolaeth? Cysylltu\u2019r Cymry a\u2019n cyfeillion drwy\u2019r byd, a rhoi ein Cymru annwyl yn amlycach ar y map."}, {"text_idx": "#000005", "text": "Pam? Os ydych wedi profi \u2018hiraeth\u2019, os yw Cymru yn dal lle arbennig yn eich calon chi, yna fe wyddoch yn iawn pa mor hapus y teimlwch wrth gysylltu a chyd-Gymry (a ffrindiau da i Gymru). Rydym ni yma i wneud i hynny ddigwydd, i ddod a\u0302 chi yn nes at eich gilydd ac yn nes at Gymru. Ar fap, gallech yn hawdd beidio sylwi arnom. Mae gwneud yn siwr bod Cymru fach yn cael ei gweld a\u2019i chlywed yn dipyn o dasg! Clywn yn aml, \u2018Wales?! Is that in England?!\u2019 Daethom ymhell iawn, diolch i unigolion fel Gareth Bale, Katherine Jenkins, Syr Tom Jones, Gavin a Stacey ac eraill ond mae yna lawer iawn o waith i\u2019w wneud eto. Mae gan Gymru gymaint i\u2019w gynnig i\u2019r byd. Efo\u2019n gilydd gallwn wneud iddo ddigwydd."}, {"text_idx": "#000009", "text": "EIN TIM:Gwirfoddolwyr yn bennaf, ond gyda thri aelod staff sy\u2019n gweithio\u2019n rhan-amser. Mae\u2019r rhan fwyaf o aelodau\u2019r ti\u0302m yn byw yng Nghymru, ond gydag aelodau a Llysgenhadon yn byw ar draws y byd."}, {"text_idx": "#000010", "text": "Penodwyd yn 2020. Yn byw yn awr yng ngogledd Cymru ond cyn hynny mewn sawl rhan o\u2019r byd. Ei frwdfrydedd dros y Gymraeg wedi ei arwain i sylfaenu\u2019r rhyfeddol \u2018Say Something in Welsh\u2019. Mae wedi helpu dros 60,000 o bobl o dros y byd i ddysgu\u2019n hiaith odidog."}, {"text_idx": "#000011", "text": "Penodwyd y Cadeirydd, Stuart Cole yn 2020. Mae\u2019n un o fechgyn Llanelli ac mae ei waith, fel un o-arbenigwyr y diwydiant trafnidiaeth wedi ei arwain dros y byd."}, {"text_idx": "#000013", "text": "Penodwyd Heulwen yn 2020 ac mae hi wedi ei lleoli yn ymyl Machynlleth, Prifddinas Hynafol Cymru! Astudiodd yn U.D.A. ac wedi teithio\u2019r byd fel Cynhyrchydd a Chyfarwyddwraig ym myd teledu mae Heulwen yn frwd am adrodd storiau. Mae hi\u2019n awdur a gyhoeddodd lyfrau."}, {"text_idx": "#000017", "text": "Daw Gwenith o ogledd Cymru, ac erbyn hyn mae hi a\u2019i theulu yn byw yng Ngheredigion. Mae wrth ei bodd yn cysylltu a\u0302\u2019n haelodau rhyngwladol."}, {"text_idx": "#000020", "text": "Mae Ian yn hollol ddi-wyro am hyrwyddo\u2019r iaith Gymraeg a\u2019r diwylliant yn yr Unol Daleithiau. Efallai nad yw ei gysylltiad treftadol a Chymru cyn lleted a\u2019i un a Lloegr a\u2019r Alban, ond mae ganddo\u2019r bonws o allu hawlio bod ganddo rieni bedydd o Gymru! Ei gam cyntaf tuag at ddod i ganol y \u2018Pethe\u2019 Cymreig fu dechrau mynychu dosbarth dysgu Cymraeg ei Gymdeithas Gymreig leol, sef Cymdeithas Dewi Sant, Pittsburgh. P.A. Yn raddol daeth yn aelod o Fwrdd y Gymdeithas honno ac wedyn daeth yr anrhydedd o ddod yn aelod o Fwrdd Gwyl Cymru Gogledd America. Gwasanaethodd yr Ian brwd yn ddi-arbed gan ddod yn Llywydd y ddwy gymdeithas yn eu tro, a\u0302 hynny yn rhoi cyfle iddo fynychu nifer fawr o ddigwyddiadau \u2018Cymreig\u2019 eu naws yn lleol a thros ogledd America gyfan ( Canada yn ogystal a\u2019r Unol Daleithiau )"}, {"text_idx": "#000021", "text": "Mae Ian wrth ei fodd yn ein Eisteddfod Genedlaethol ni yma yng Nghymru,- teithiodd i lawer ohonynt dros y blynyddoedd. Daeth i\u2019r llwyfan ddwywaith yng nghystadleuaeth y llefaru i Ddysgwyr ..a gwneud yn ardderchog! Gan iddo gael ei ysbrydoli gan ein cenedl a\u2019i diwylliant ni, teimlodd hi\u2019n fraint cael bod yn Gadeirydd Eisteddfod Gwyl C. Gog America ers dwy neu dair blynedd bellach."}, {"text_idx": "#000024", "text": "Mae Evrah Rose yn fardd y gair llafar a ddechreuodd ysgrifennu pan nad oedd hi ond naw mlwydd oed. Bu\u2019n gwneud enw iddi hi ei hun yng Nghymru a thu hwnt, gan dderbyn comisiynnau gan y BBC. Mae hi\u2019n fardd sy\u2019n ysgrifennu am anghyfiawnder ac yn ymwybodol iawn o anhegwch cymdeithasol. Mae hi\u2019n gyson yn fodlon ymchwilio heb ofn i faterion sy\u2019n aml yn tabw\u0302 i erail, gan dynnu ar ei phrofiadau hi ei hun a pherspectifau eraill."}, {"text_idx": "#000027", "text": "Sefydlodd Liz, ac mae hi\u2019n dal i reoli ei menter gymdeithasol o\u2019r enw \u2018Learning Links International\u2019 sydd a\u2019i leoliad presennol yma yng Nghymru. Ei brif amcan yw archwilio\u2019r hanes sy\u2019n gyffredin i Gymru a gwledydd o amgylch y byd."}, {"text_idx": "#000028", "text": "Pan fydd Liz yn Awstralia mae hi\u2019n mynychu dosbarthiadau Cymraeg yn y Capel Cymraeg ym Melbourne ac yn ceisio adfywio\u2019r cysylltiadau rhwng Beaumaris, Victoria a Biwmares ar Ynys Mo\u0302n. Mae hi hefyd yn curadu stori\u0308au ar gyfer y \u2018People\u2019s Collection Wales\u2019 mewn prosiect newydd o\u2019r enw \u2018Migration.\u2019"}, {"text_idx": "#000030", "text": "Dan Rowbotham \u2013 o Orllewin Cymru"}, {"text_idx": "#000033", "text": "Rwyf yn parhau i fod yn weithgar yng nghymuned Cymry Gogledd America, fel aelod a thiwtor Cymraeg gyda Cho\u0302r Cymry Gogledd America ac fel Tiwtor Cymraeg gyda Chanolfan Madog ynghyd a chefnogi gwaith pwyllgorau a sefydliadau ar draws gogledd America. Dwi\u2019n hynod o gyffrous i fod yn un o Lysgenhadon Cymru a\u2019r byd. Er bod Cymru\u2019n fach \u2018dyn ni\u2019n gyfoethog o ran diwylliant, tirwedd a phobl. Dwi\u2019n meddwl ei bod hi mor bwysig i ni ddathlu a chysylltu ein pobl ar draws y byd."}, {"text_idx": "#000035", "text": "Helo, Abbie yma, merch Llantrisant sy\u2019n byw yn Dubai. Beth rydw i\u2019n ei garu am fyw yma? Mae mor amrywiol ac yn caniata\u0301u i mi herio fy hun o fewn fy Ngyrfa, mwynhau diwylliannau o bob cwr o\u2019r Byd ac yn caniata\u0301u imi gael fy nghyflwyno i gyfleoedd diddiwedd."}, {"text_idx": "#000037", "text": "Rwyf wrth fy modd yn cysylltu pobl ac mae\u2019n dod a\u0302 chymaint o hapusrwydd i mi weld pobl yn rhagori ym mhob agwedd o fywyd."}, {"text_idx": "#000038", "text": "Un o fy hoff ddyfyniadau \u201cIf opportunity doesn\u2019t come knocking \u2013 build a door\u201d."}, {"text_idx": "#000039", "text": "Mae croeso i chi estyn allan ar unrhyw adeg."}, {"text_idx": "#000041", "text": "Rydym yn awyddus iawn i ddatblygu ein rhwydwaith o \u2018Lysgenhadon\u2019 dros y byd. Gallwch gynrychioli ardal ddaearyddol, cymdeithas neu fudiad. Does dim rhaid i chi fod yn Gymro o waed! Os ydych yn daer dros Gymru ac yn teimlo fel helpu, cysylltwch a\u0302 ni, byddwn wrth ein boddau yn clywed gennych. Ebostiwch ni ar marketing@walesinternational.cymru"}, {"text_idx": "#000044", "text": "Wedi dychwelyd i Gymru-i ardal ei gartref yn Sir Gaerfyrddin-sefydlodd gymdeithas swyddogol i gysylltu\u2019r Cymry dros y byd. Hon oedd Undeb y Cymry ar Wasgar a welodd olau dydd gyntaf yn yr Eisteddfod Genedlaethol ym Mhenybont ar Ogwr ym 1948. Bu Elwyn Griffiths yn weithredol wrth ymwneud a\u0302\u2019r Undeb, a\u2019r cylchgrawn \u2018yr Enfys\u2019 am dros hanner can mlynedd."}, {"text_idx": "#000045", "text": "Anrhydeddwyd ef a\u0302\u2019r radd M.A. o Brifysgol Cymru ac a\u0302 Medal Anrhydedd Cymry Gogledd America. Aeth yr Undeb ymlaen yn gyson ers hynny \u2013 erbyn hyn fel \u2018Undeb Cymru a\u2019r Byd\u2019 \u2013 ac mae\u2019r nod o gadw Cymru mewn cysylltiad a\u0302\u2019r Byd a\u2019r Byd mewn cysylltiad a\u0302 Chymru yn dal yr un fath yn union. Mae ein cysylltiad/ein partneriaeth a\u0302\u2019r Eisteddfod Genedlaethol yn al yn hollbwysig i ni."}]